ՎԻԱ Գրա

ՎԻԱ Գրա (անգլ.՝ Nu Virgos), ուկրաինուհիների փոփ-խումբ, ստեղծվել 2000 թվականին Կիևում։ Խումբը համարվում է ռուսական երաժշտական խմբերից ամենահաջողվածը։ Խումբը ձայնագրել է 5 ստուդիական ալբոմներ, դրանցից երեքը Ռուսաստանում ստացել են ոսկյա կարգավիճակ, 1 անգլերեն ալբոմ Թայլանդում ստացել է պլատինե կարգավիճակ և մի քանի ոսկյա կարգավիճակ Ասիական երկրներում, թողարկել է 30-ից ավելի ռադիոսինգլ և տեսահոլովակ։ ՎԻԱ Գրան արժանացել է մի շարք երաժշտական պարգևների, ինչպիսիք են «Ոսկյա սկավառակ», «Ոսկյա ձայնարկիչ», «Муз-ТВ մրցանակ» և այլն։
Խմբիի առանձնահատկությունն այն է, որ խումբը հաճախակի մասնակիցների փոփոխություններ է կատարում, ինչը խոսում է այն մասին, որ որ այս խումբը կոմերցիոն պրոդյուսերական նախագիծ է։ Խմբի երաժշտական պրոդյուսերը Կոնստանդին Մելաձեն է։ Խմբի ստեղծողը ուկրաինացի բիզնեսմեն Դմիտրի Կոստյուկը, 2010-ից մինչև 2011 թվականը եղել է խմբի գլխավոր պրոդյուսերը։ Խումբը մեծ ճանաչում է ստացել 2003 թվականին, երբ խմբում սկսեցին երգել Աննա Սեդակովան, Նադեժդա Գրանովսկայան և Վերա Բրեժնևան։ Լրագրողների և երկրպագուհիների կողմից այս խումբը անվանվում է «ոսկյա», որը նշանակում է, որ այդ խմբի կազմը «դասական» է։ Խմբի անունը ՝ Վիագրա, դեղամիջոց է, ուկրաներենում ՎԻԱ հապավում է բացվում է, որպես вокально-инструментальный ансамбль՝ վոկալ-գործիքային համույթ, ուկրաներենում Գրա նշանակում է խաղ։ 2003 թվականին թողարկվեց խմբի առաջին անգլերեն ալբոմը՝ «V.I.A. „Gra“» անունով։ 


== Պատմություն ==


=== 1999-2000 ===
Խումբը ստեղծելու գաղափարը պատկանում է ուկրաինացի TV պրոդյուսեր Դմիտրի Կոստյուկին։ Այդ ժամանակ նա եղել է  ուկրաինական ամենահայտնի երաժշտական հեռուստաալիք «Biz-TV»-ի սեփականատերը։ Ինչպես հետագայում բացատրեց Դմիտրին, կանացի փոփ-խումբ ստեղծելու գաղափարը առաջացել էր ռուսական «Փայլուն» և անգլիական Spice Girls խմբերի օրինակով։ Որպես խմբի կոմպոզիտոր հրավիրվեց Կոնստանդին Մելաձեն, ով այդ ժամանակ աշխատում էր երաժշտական պրոդյուսեր Կոստյուկի հեռուստատեսությունում և նրանք միասին մտածեցին ստեղծել աղջիկների փոփ-տրիո։ Ալյոնա Վիննիցկույը, այդ ժամանակ աշխատում էր «Biz-TV»-ում, որպես հաղորդավար, Կոստյուկի կողմից հրավիրվեց խումբ։ Անցկացված լսումներից հետո խմբում ընդգրկվեցին մյուս երկու աղջիկները՝ Յուլյա Միրոշնիչենկոն և Մարինա Կաշինը։ Կային մի քանի ձայնագրած երգեր և սկսեցին արդեն նկարահանել առաջին տեսահոլովակը՝ «Попытка № 5» երգի հիման վրա, բայց մի շարք պատճառներից ելնելով Կոստյուկը և Մելաձեն որոշում են փակել խումբը։ Որոշ ժամանակ անց նրանք որոշեցին կրկին հավաքել խումբը և ավելի ուշադիր ընտրել մասնակիցներին։ Նրանք որոշեցին ստեղծել դուետ՝ Ալյոնա Վիննիցկոյի և Նադեժդա Գրանովսկույու մասնակցությամբ։ Հիմնական երգողը դարձավ Ալյոնան։ Գրվեց երգը և նկարահանվեց տեսահոլովակ։ Ծրագիրը կոչվեց «ՎԻԱ Գրա»։ Անվանումը որոշել է Կոստյուկը, մինչև դա խումբը կոչվում էր «Серебро»։ Թե ինչու է խումբը այդպես անվանվել կան մի քանի տարբերակներ։ ՎԻԱ -ն հապավում է, որը բացվում է հետևյալ կերպ՝ «Вокально-инструментальный ансамбль», իսկ «Гра» նշանակում է խաղ։ Սա նախնական վարկածն էր, կա մեկ այլ վարկած, որ խմբի անունը մասնակիցների անուններից է բխում, որտեղ «ՎԻ»-ն Վինիցկայի ազգանվան առաջին երկու տառերն են, «Ա»-ն Ալյոնայի անվան առաջին տառն է, իսկ «Գրա»-ն Նադեժդա Գրանովսկայի ազգանվան առաջին երեք տառերն են։ Կա ևս մի տարբերակ, ըստ որի «Գրա» համապատասխանաբար նշանակում է «Ձայն»(ռուս.՝ Голос), «Ուրախություն» (ռուս.՝ Радость), «Կատարողական արվեստ» (ռուս.՝ Артистизм)։


== 2000-2002 ==
2000-2002 թվականների երաժշտական խմբի դեբյուտային առաջին ներկայացումը՝ «Попытка № 5» , պատրաստ է եղել 2000 թվականի սեպտեմբերի 3-ին «Биз-ТВ» հեռուստաընկերությունում։ «Попытка № 5»-ը բավականին լավ ընդունելության արժանացավ, և անմիջապես դարձավ խմբի այցեքարտը։


== Արտաքին հղումներ ==
ՎԻԱ Գրայի պաշտոնական կայքէջ